**Ministru kabineta noteikumu projekta „Grozījumi Ministru kabineta 1995. gada 19. decembra noteikumos Nr. 388 "Zivju fonda nolikums"” sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zvejniecības likuma 29. pants |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Zivju fonda padome savā līdzšinējā darbībā ir pārliecinājusies, ka Ministru kabineta 1995. gada 19. decembra noteikumu Nr. 388 "Zivju fonda nolikums"” (turpmāk – noteikumi Nr. 388) 16.2. apakšpunktā dotā definīcija, kurā noteikts, kas ir biedrības, kuras var iesniegt projektus izskatīšanai Zivju fonda padomē saskaņā ar normatīvajiem aktiem par valsts atbalsta piešķiršanas kārtību zivsaimniecības attīstībai no Zivju fonda finanšu līdzekļiem, būtu pilnveidojama, lai tā ievērojami nesašaurinātu to biedrību loku, kuras var pretendēt uz Zivju fonda finansējumu atsevišķos pasākumos. Šī iemesla dēļ būtu lietderīgi papildināt noteikumu Nr. 388 16.2. apakšpunkta skaidrojumu par to biedrību loku, kuras var iesniegt projektus izskatīšanai Zivju fonda padomē (esošā redakcija – “biedrības, kuras darbības mērķi saistīti ar zivju resursu izmantošanu un aizsardzību”), paredzot, ka projektus var iesniegt tādas biedrības, kuru darbības mērķi ir saistīti ar zivju resursu izmantošanu un aizsardzību, dabas resursu ilgtspējas nodrošināšanu, kā arī sabiedrības izglītošanu un informēšanu par zivju resursu izmantošanas un aizsardzības tradīcijām un kultūrvēsturiskajiem aspektiem. Jāņem vērā, ka biedrību statūtos darbības mērķi visbiežāk netiek formulēti identiski noteikumu Nr. 388 spēkā esošai redakcijai, kaut gan biedrību reālā darbība aptver Zvejniecības likuma 27. pantā šādām biedrībām paredzēto mērķu īstenošanu. Tādējādi noteikumu Nr. 388 16.2. apakšpunktā minēto biedrību jaunais formulējums saskanētu ar Zvejniecības likuma 27.pantā paredzēto Zivju fonda mērķi, jo saprātīga zivju resursu izmantošana un aizsardzība tiešā veidā ir saistīta ar dabas resursu ilgtspējas nodrošināšanu, kas ietver arī sabiedrības izglītošanu un informēšanu, tostarp sniedzot labāko pieredzi un atspoguļojot kultūrvēsturiskos aspektus saistībā ar zivju resursu ilgtspējīgu izmantošanu un aizsardzību (piemēram, atbalsts grāmatas izdošanai par vides inspektoru cīņu pret maluzvejniecību kādā pagātnes laikposmā). Grozījumi tiesiskajā regulējumā sekmētu plašāku biedrību aktivitāti, tām iesniedzot projektus Zivju fonda atbalsta saņemšanai. Viens no Zivju fonda mērķiem ir sabiedrības izglītošana, un Zvejniecības likuma 27. pantā minētie zinātniskie pētījumi un zivju resursu izpēte ir cieši saistīta ar izglītību.
2. Pašlaik nav noteikts atbildīgais, kurš izvērtētu, vai noteikumu Nr. 388 16.2. apakšpunktā minētās biedrības, kas var iesniegt projektus izskatīšanai Zivju fonda padomē, atbilst projekta iesniedzēja statusam. Tā kā nebūtu lietderīgi šo funkciju uzdot Lauku atbalsta dienestam, kas administrē Zivju fonda finanšu līdzekļus, nepieciešams noteikt, ka Zivju fonda padomei, izskatot biedrību iesniegtos projektus, ir tiesības vērtēt noteikumu Nr. 388 16.2. apakšpunktā minēto biedrību atbilstību šim statusam. Šādas normas iekļaušana noteikumu projektā Zivju fonda padomei pirms projekta vērtēšanas, ja tas būtu nepieciešams, ļautu pieņemt lēmumu par tās biedrības atbilstību vai neatbilstību projekta iesniedzēja statusam, kura iesniegusi projektu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Zivju fonda padome |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zivju fonda atbalsta pretendenti – biedrības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana radīs plašākas iespējas nevalstiskajām organizācijām – biedrībām, kas vēlēsies pretendēt uz Zivju fonda finansējuma saņemšanu, – iesniegt projektus izskatīšanai Zivju fonda padomē.Tā kā ir sagaidāms, ka, palielinoties iesniegto projektu skaitam, palielināsies konkurence starp Zivju fonda atbalsta pretendentiem, nevalstiskajām organizācijām – biedrībām, kas vēlēsies pretendēt uz Zivju fonda finansējuma saņemšanu, – būs jāvelta vairāk uzmanības kvalitatīvu projektu sagatavošanai, lai nodrošinātu tajos izvirzīto mērķu sasniegšanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes gaitā notikušas konsultācijas ar Zivju fonda padomi, kuras sastāvā ir valsts institūciju pārstāvji, Latvijas Pašvaldību savienības pārstāvis, kā arī Latvijas zvejniekus un makšķerniekus pārstāvošo nevalstisko organizāciju pārstāvji. |
| 2. | Sabiedrības līdzdalība projekta izstrādē | Noteikumu projekts apspriests Zivju fonda padomes 19.04.2018. sēdē.Informācija par noteikumu projektu ievietota tīmekļvietnē www.zm.gov.lv sabiedriskajai apspriešanai 25.04.2018. |
| 3. | Sabiedrības līdzdalības rezultāti | Sabiedriskās apspriešanas laikā iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Zemkopības ministrija, Lauku atbalsta dienests un Zivju fonda padome |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas institūcijas, ne arī likvidēt vai reorganizēt esošās.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Ābele 67027823

janis.abele@zm.gov.lv